
BALDINTZA TEKNIKOEN AGIRIA
ARAMAKO MENDIKO BASO-APROBETXAMENDUA ARAUTZEKO

1. Aprobetxamenduaren xedea
Agiri honen xedea da Aramako mendian egur-sorta bat erabateko mozketaz (matarrasaz) aprobetxatzeko jarduerak arautuko dituzten baldintza teknikoak ezartzea.
2. Aprobetxamenduaren ezaugarriak
-Udalerria: ARAMA
-Aprobetxamendu-mota: mozketa. 
-Modalitatea: esleipendunaren arrisku eta menturara. 
-Masa mota: Intsignis pinudia (Pinus radiata)  
-Aprobetxatu beharreko lur saila eta jarduketak grafikoki identifikatuta daude I. eranskineko mapan. 
-Lur sail horren barruan adierazitako azalerako pinuak bakarrik moztuko dira. 
Hurrengo taulan, 2023ko martxoan jasotako lur sailei buruzko informazio zehatza jasotzen da, kubikazio neurrien arabera lau eremutan banatuta: 

	
	 
	Azalarekin (m3) 
	Zurgaia 
Azalgabe (m3) 
	Azalgabe1  (m3– ¼) 
	Ez-zurgaia
	 
Oinak 
	 
Azalera 
	 
Dentsitatea 

	Baso saila 
	Espeziea 

	Estereoak
	
	
	

	012-01-061 
	Pinus radiata 
	246,55 
	204,72 
	166,90 
	33,57 
	50,10 
	241 
	0,960 
	251,04 

	012-01-075 
	Pinus radiata 
	457,03 
	381,21 
	328,86 
	75,95 
	113,36 
	474 
	1,249 
	379,50 

	012-01-077 
	Pinus radiata 
	91,26 
	76,10 
	61,67 
	17,26 
	25,77 
	113 
	0,320 
	353,13 

	012-01-095 
	Pinus radiata 
	300,93 
	248,71 
	214,63 
	15,85 
	23,66 
	136 
	0,522 
	260,54 

	Guztira 
	Pinus radiata 
	1095,77 
	910,74 
	772,07 
	142,63 
	212,89 
	964 
	3,051 
	 



Salerosketarako erabili ohi den “a la cuarta” neurketa sisteman, Intsinis pinutan 772,07 m3 egur zurgai dagoela estimatu da.

3. Tasazioaren balioa
Zurak merkatuan gaur egun duen balioa kontuan hartuta, zuraren aprobetxamendu osoaren tasazio-balioa 40.000 eurokoa da. %10eko BEZ aplikatuz, 44.000 euro.
4. Esleipena
Lanak hasi aurretik, esleipendunak aprobetxamendu-jardueretan erabiliko dituen bitartekoen eta makinen ezaugarrien berri eman beharko die udaleko langileei.

5. Ustiaketarako baimena lortzea: ordainketa eta fidantza
Zuhaitz mozketa hasi baino lehen, ustiaketarako baimena lortu beharko da. Honetarako, esleipenaren zenbateko osoaren %100a ordainduko da. Kantitate hori, mendiaren jabe den Aramako Udalari HOGEI EGUN NATURALEKO epean likidatuko zaio, esleipenaren egunetik zenbatzen hasita.
Era berean, 10.500 euroko fidantza jarri beharko du esleipendunak aprobetxamenduaren burutzapen egokiaz eta erauzketa-bideetan (orokorretan zein egurra ateratzekoetan) eragin daitezkeen kalteez arduratzeko.
Aprobetxamenduaren burutzapen egokia bermatzeko ezarritako fidantza, azken onarpenaren akta sinatzerakoan itzuliko da kalterik ikusi ez dela azaltzen bada, edo kalte horiek konpondu badira. Adjudikaziodunak konpon ditzakeen kalteak honako hauek dira: pista nagusietan eta bigarren mailako pistetan sortzen diren kalteak, eta horiez gain aprobetxamenduaren hondarrak (adarrak, puntak, etab.,) pista eta areketan uztea, eta aprobetxamenduaren xede den azaleratik gehienez 8 zentimetroko egur guztia ez kentzea. Pistak egoera onean utzi dela ziurtatuko du udalak fidantza itzuli aurretik.
Aprobetxamendua burutzeko epeak ez betetzea eta geratu behar diren pista eta zuhaitzetan eragotz litezkeen kalteak egitea arrazoi nahikoa izango da aprobetxamendua amaiarazteko; horrelakoetan, kontura entregatutako kopuruak kalteak konpontzeko fidantza gisa erabili ahal izango dira.

6. Lanak egiteko epeak eta baldintzak

Gauzatzeko epea 6 hilabetekoa izango da, kontratua formalizatuko denetik aurrera. Higaduraren eta lurzorua trinkotzearen ondoriozko kalteak saihesteko, lanak ezin izango dira egin, baldintza meteorologikoak direla-eta, lurzorua ur askorekin eta putzuz beteta dagoen egunetan.

7. Mozketa

Pinus radiata espeziearen oinak moztu eta atera egingo dira, eta lur sailean dauden hostozabalen oinak haien artean utziko dira. Beraz, pinuak moztu eta arrastaka eramatean, kontu handiz ibili beharko da gainerako hostozabalei kalterik ez eragiteko. Esleipendunak erritmoak eta lan-eremuak mehatxatutako espezieen presentziara egokitu beharko ditu, eta, horretarako, Mendiak eta Habitatak Kudeatzeko Zerbitzuaren jarraibideak beteko ditu.

8. Ateratzea eta arrastaketa

Pinuak ateratzeko dauden bideak erabiliko dira. Beste edozein bide konpondu, sendotu edo egin behar bada, Gipuzkoako Foru Aldundiko Mendiak eta Habitatak Kudeatzeko Zerbitzuari eskatu beharko zaio, eta zerbitzu horrek baimena ematen badu, errematatzaileak finantzatuko du.

Lurzorua higatzeko edo trinkotzeko arriskua dakarten baldintza klimatologikoen kasuan, Udalak, makineria astuna erabiltzea debekatu edo egurra ateratzeko lanak eten egin ahal izango ditu.

Zura arrastaka eramateko makinak ezin izango dira mozketa-lekuan erabili, salbu eta udalak horretarako baimena eman badu; izan ere, arrastaketa-lanak lehendik dauden edo eraikiko diren bideetan egin beharko dira.  Arrastatzea egiteko traktoreak edo beste edozein ibilgailuk ezin izango du mendian zehar zirkulatu, udal langileek berariaz baimendu ez badute, justifikatutako arrazoiren bategatik.

Landutako egurra garraiatzeko auzo-bideak erabiltzerakoan, adjudikaziodunak udal-ordenantzetan edo tokiko edozein xedapenetan ezarrita dauden betebeharrak bete beharko ditu.

Aprobetxamendua bukatutakoan, esleipendunak pista eta ateratzeko bideetan eragindako kalteak berrikusi beharko ditu, eta kalteen arabera beharrezko neurriak hartuko ditu, pista orokorrak eta bigarren mailakoak egoera onean uzteko. Gehieneko epea, aprobetxamendua amaitzen denetik aurrera, 15 egunekoa izango da. Lurra nibelatuta eta euri urak jasotzeko ubideak egin beharko dira pista guztietan.

9. Zura pilatzea eta kargatzea

Egurra lantzeko prozesagailua erabiltzen bada, pistaren ertzeko gune konkretu batzuetan
pilatzen diren hondakinak, hain zuzen ere prozesagailuak lan egin duen lekuetan pilatzen
direnak, kendu egingo dira edo mendira bultzatuko dira; pistak libre utziko dira, ebaketa eta adar-hondakin barik.

Lanak etenik gabe egingo dira, eta aprobetxamendua egin ahala aldaketak egonez gero, inguruko baso agenteari jakinarazi beharko zaizkio.

10. Mozketa-hondarrak kentzea

Mozketa-hondarrak lanak amaitzeko ezarritako epearen barruan kendu beharko dira. 

Aprobetxamendua bukatutakoan, sortutako hondakin guztiak bilduko dira (erregai-bidoiak edo
bonbilak, zaborrak edo beste edozein), eta mendia garbi utzi beharko da, edo, gutxienez, lanak hasi aurretik zegoen egoera berdinean. Horrez gain ez dira baimenduko makinen konponketak ingurumenean olio edo erregai-isurketak ekiditeko asmoz.

11. Baldintza osagarriak

Kontratistak laneko segurtasunaren eta osasunaren arloan indarrean dauden xedapen guztiak bete beharko ditu, eta kontratistaren erantzukizun esklusiboa izango da azaroaren 8ko 31/1995 Legea, maiatzaren 30eko 773/1997 Errege-dekretua eta uztailaren 18ko 1.215/1997 Errege-dekretua betetzea, lan-istripuari dagokion guztian.

Udalak ez du erantzukizunik izango kontratistak betebehar horiek betetzen ez baditu. Obren esleipendun izango den zur-enpresak Errepideen Zuzendaritza Nagusiaren baimena izan beharko du bere eskumeneko eremuetan zura garraiatzeko edo ezarritako pisu-mugak gaindituta garraiatzeko, Gipuzkoako Errepide eta Bideei buruzko 17/1994 Foru Arauan ezarritakoaren arabera.

Bai Administrazioaren aurrean bai partikularren aurrean, esleipendunak bere gain hartuko ditu lanek eragingo dituzten kalteak, bereziki instalazio elektrikoei eta ibai adarrei edo hirugarrenei eta ustiapeneko langileei eragindako kalteak.

Uneoro, Udal honetako pertsonalak emandako jarraibide eta aginduak bete beharko dira, bai mozketari dagokionez, bai beste edozein oharpideri dagokionez. 

2017an udalbatzak onartutako Aramako udal titulartasuneko baso pista eta bideen erabilera berezia arautzen duen ordenantza bete beharko du esleipendunak. Lanak burutzerakoan enpresa esleipendunak eta udalak izan ditzaketen iritzi desberdinetan, azken hitza udalak izango du.

